stanford-oval/wikipedia huggingface dataset:
กระดึ๊บ
งานสร้างภาพยนตร์ > งานบวงสรวง

จีทีเอช บวงสรวงภาพยนตร์ตลก ของ จตุรงค์ มกจ๊ก โดยมีผู้บริหาร คือ วิสูตร พูลวรลักษณ์, จินา โอสถศิลป์ และ ยงยุทธ ทองกองทุน มาร่วมพิธีไป กับเหล่านักแสดง ณัฏฐพงศ์ ชาติพงศ์ ,พีค ภัทรศยา ,จตุรงค์ มกจ๊ก และ จิ้ม ชวนชื่น (นพดล ทรงแสง) จตุรงค์ เผยว่าเป็นโปรเจกต์ที่มาจาก วิสูตร พูลวรลักษณ์ ที่นำเอาประเด็นข่าวหน้าหนึ่งเมื่อ 3-4 ปีก่อน ที่ลือกันว่าพบสัตว์ประหลาดจากต่างดาวที่หล่นมาจากฟากฟ้า แต่สุดท้าสัตว์ประหลาดกลับกลายเป็นเจลลดไข้แช่น้ำธรรมดา แต่เรื่องกระดึ๊บ กลับหักมุม จะเกิดอะไรขึ้นถ้าเจลลดไข้ไม่ได้เป็นแค่เจลลดไข้แต่ดันกลายเป็นสิ่งมีชีวิตจากต่างดาวจริงๆ ซึ่งจตุรงค์ พลบูรณ์ ได้ขอกำกับหนังแนว มอนสเตอร์-คอมเมอดี้ เรื่องนี้ ให้กับค่าย จีทีเอช โดยควบ 2 ตำแหน่ง เล่นเองและกำกับเอง พร้อมนักแสดงตลก ได้แก่ จิ้ม ชวนชื่น, โก๊ะตี๋ อารามบอย และ พระเอก-นางเอก ณัฏฐพงศ์ ชาติพงศ์ และ ภัทรศยา เครือสุวรรณศิริ ที่จะพลิกบทบาทเป็นครั้งแรกในภาพยนตร์
งานสร้างภาพยนตร์ > งานกำกับและนักแสดง

จตุรงค์ พลบูรณ์ นำเรื่องนี้มาพัฒนาเป็นบทให้สนุกสนานมากยิ่งขึ้น ซึ่งเรื่องนี้กำกับเองเป็นเรื่องที่ 3 จากครั้งที่แล้ว คือ โกยเถอะโยม กับ ตั๊ดสู้ฟุด งานสร้างของภาพยนตร์ถือว่ายากมาก เพราะต้องกำกับ สัตว์ , เด็ก, เอฟเฟค, สลิง และได้กลุ่มตลกเพื่อนคู่ใจอย่าง จิ้ม ชวนชื่น , โก๊ะตี๋ มารวมกันอย่างสนุกสนาน และที่สำคัญได้ร่วมงานกับ ฟรอยด์ ที่ได้กลับมาร่วมงานกับจีทีเอชอีกครั้ง ซึ่งเคยร่วมงานกับค่ายจีทีเอช มาหลายเรื่อง เช่น สี่แพร่ง ห้าแพร่ง และพีค โดยเรื่องนี้ รับบทเป็น หมูแดง เป็นลูกสาวของจตุรงค์ และคาแร็กเตอร์ของพีคจะต่างไปจากเรื่องอื่นๆ ที่เคยเห็นกัน ภาพยนตร์เรื่องนี้เป็นภาพยนตร์อีกเรื่องที่ทีมงานจีทีเอชทุกคนตั้งใจและทุ่มเท
งานสร้างภาพยนตร์ > การทำงานของภาพยนตร์

แนวทางการทำงานของภาพยนตร์ คาดหวังอยากให้คนดูสนุกยิ่งขึ้น เรื่องนี้ที่ทีมงาน และนักแสดง ตั้งใจและทุ่มเทกันมากๆ ตั้งแต่ถ่ายหนังมา เรื่องนี้เหนื่อยที่สุด เพราะส่วนใหญ่ถ่ายกลางคืน 70% ผู้กำกับก็ต้องกระตุ้นนักแสดงทุกคนให้ตื่นตัว ซึ่งทุกคนมืออาชีพมาก หนังเรื่องนี้เหมือนฝึกความอดทน ถ่ายทำหน้าหนาว อากาศหนาวมาก และต้องใช้จินตนาการในการแสดงสูง เพราะตัวกระดึ๊บ เราต้องทำซีจี ตอนแสดงเราจะไม่เห็นตัวกระดึ๊บ ผู้กำกับต้องอธิบายให้ทุกคนเห็นภาพเดียวกัน ว่ามันกำลังกระดึ๊บ "คืบคลานมาหาเรานะ มันพุ่งมาแล้ว มันกำลังมุดหัวอยู่ น้ำลายไหลย้อย สารพัดที่เราต้องจินตนาการกันเอง" ภาพยนตร์เรื่องนี้จึงเหมือนเป็นครูสอนที่ดีมาก เพราะที่ผ่านมา โกยเถอะโยม, ตั๊ดสู้ฟุต ซึ่งเป็นภาพยนตร์แอ็คชั่น ตลก แต่กระดึ๊บพิเศษและมีกราฟิก และซีจีเข้ามา ซึ่งได้ทาง จีทีเอช และกันตนา แอนนิเมชั่น เข้ามาช่วย ถือเป็นประสบการณ์ที่สุดยอด
ภาพยนตร์ กระดึ๊บ มอนสเตอ-คอมเมอดี้ ของผู้กำกับ จตุรงค์ พลบูรณ์ โดยค่าย จีทีเอช ที่เตรียมสร้างความสนุกให้กับผู้ชม กับเจ้าตัวสัตว์ประหลาด ที่มีลักษณะคล้ายเจลลดไข้ ที่เคยสร้างความฮือฮากลายเป็นข่าวลือเมื่อหลายปีที่แล้ว แต่จตุรงค์ได้พลิกประเด็นข่าวให้เรื่องราว เมื่อเจลลดไข้กลายเป็นสัตว์ประหลาด ที่มาคอยป่วนบ้านของ 2 ครอบครัว เจ้าของโรงน้ำแข็งที่ไม่ถูกกับบ้านที่ทำซาลาเปา แต่เมื่อไอความร้อนของโรงงานทำซาลาเปา มีผลทำให้น้ำแข็งของ โรงนำแข็งละลาย 2 ครอบครัวนี้จึงไม่ถูกกัน และเมื่อหลานโรงน้ำแข็ง เกิดหลงรักลูกสาวโรงงานซาลาเปา ขึ้นโดยมีกระดึ๊บ มาเป็นตัวป่วน สร้างสีสัน สร้างสถานการณ์ให้ 2 ครอบครัว ที่ไม่ถูกกัน แต่ต้องมาจับมือกัน เพื่อตามล่าหาตัวกระดึ๊บ ฉากในภาพยนตร์ ถ่ายทำกันที่ย่านบางบัวทอง เมื่อตัวกระดึ๊บ เริ่มเข้ามาป่วน 2 ครอบครัว ทำให้ 2 ครอบครัว จับมือช่วยเหลือกัน ไปตามหาตัวกระดึ๊บในครั้งนี้
งานสร้างภาพยนตร์ > เพลงประกอบ

“หัวใจไม่กระดึ๊บ” โดย วง เดอะ ริชแมน ทอย ซึ่งแจ๊ป (วีรณัฐ ทิพยมณฑล) นักร้องนำของวง เป็นคนแต่งคำร้องเพลงดังกล่าวร่วมกับเชาว์เชาวเลข สร่างทุกข์ จิระ มะลิกุล โปรดิวเซอร์ค่ายหนัง “จีทีเอช” ได้ไอเดียการร้องที่ไม่เหมือนใครของวง ริชแมนทอย จึงทาบทาม ร้องเพลงประกอบภาพยนตร์ สร้างความปลื้มใจให้กับวง ริชแมนทอยเป็นอย่างมาก ซึ่งงานนี้ ริชแมนทอย แต่งเพลงเอง ร้องเอง ในเพลงนี้
งานสร้างภาพยนตร์ > เปิดตัวภาพยตร์

จีทีเอช จัดงานแถลงข่าวเปิดตัวภาพยนตร์ พื้นที่ลานอีเดน ชั้น 1 เซ็นทรัลเวิลด์ เปิดซุ้มเกมส์ และสื่อมวลชน ที่มาร่วมเล่นเกมเป็นจำนวนมาก โดยมี เอกชัย เอื้อสงคมเศรษฐ์ รับหน้าที่พิธีกรพูดคุยในงาน กับ วิสูตร พูลวรลักษณ์ ที่รับหน้าที่โปรดิวเซอร์ และเจ้าของไอเดีย ที่ได้มาจากประเด็นข่าวหน้า 1 เหมือน 7-8 ปีก่อน ที่มีข่าวฮือฮา พบวัตถุประหลาดคล้ายเจลใสตกลงมาจากฟากฟ้า ชาวบ้านลือว่าเป็นสัตว์ประหลาด
การออกฉายและรายได้

ภาพยนตร์เรื่องนี้ ทำรายได้เปิดตัว 4 วันแรก อยู่ที่ 7.2 ล้านบาท ปิดสัปดาห์ที่ 3 ทำรายได้รวมอยู่ที่ 14 ล้านบาท ถือเป็นภาพยนตร์ที่มีรายได้เปิดตัวและรายได้รวมต่ำที่สุดของค่าย จีทีเอช ในปี พ.ศ. 2553
รายการอ้างอิง

จีทีเอช ถือฤกษ์งามยามดี บวงสรวงหนังตลก “กระดึ๊บ” ของผู้กำกับ จตุรงค์ มกจ๊ก เก็บถาวร 2010-03-28 ที่ เวย์แบ็กแมชชีน
“จตุรงค์” ปิ๊งโปรเจกต์ จีทีเอช นั่งแท่นผู้กำกับหนัง “กระดึ๊บ” เก็บถาวร 2010-10-29 ที่ เวย์แบ็กแมชชีน
ริชแมนทอย” ปลื้ม “เก้ง-จิระ” จีทีเอช ทาบทามร้องเพลงประกอบหนัง “กระดึ๊บ” เก็บถาวร 2010-10-30 ที่ เวย์แบ็กแมชชีน
“พีค-ภัทรศยา” ปรับลุค ไปเรียนทำซาลาเปารับบทลูกสาว “จตุรงค์” ในหนัง “กระดึ๊บ” เก็บถาวร 2010-10-30 ที่ เวย์แบ็กแมชชีน
“ฟรอยด์” ติดใจกองถ่ายหนัง “กระดึ๊บ” ได้วิชาตลกจาก “จตุรงค์” เก็บถาวร 2010-10-30 ที่ เวย์แบ็กแมชชีน
“จีทีเอช” จัดงานเปิดตัวหนัง “กระดึ๊บ” สุดเก๋ เนรมิตรลานอีเดน เปิดซุ้มเล่นเกม มันส์สุดเหวี่ยง เก็บถาวร 2011-09-11 ที่ เวย์แบ็กแมชชีน
↑  http://boxofficemojo.com/intl/thailand/?yr=2010&wk=49&p=.htm
↑  http://boxofficemojo.com/intl/thailand/?yr=2010&wk=51&p=.htm
แหล่งข้อมูลอื่น

เว็บไซต์ทางการภาพยนตร์ กระดึ๊บ เก็บถาวร 2010-11-05 ที่ เวย์แบ็กแมชชีน
"เรื่องย่อ กระดึ๊บ ในเว็บไซต์ GTH"[ลิงก์เสีย]
กระดึ๊บ (History of kradueb)
MV หัวใจไม่กระดึ๊บ - The Richman toy
ตัวอย่างภาพยนตร์ กระดึ๊บ
Cool gel attacks International trailer
กระดึ๊บ (2010) ที่สยามโซน
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์
พงศกร มหาเปารยะ

| พงศกร มหาเปารยะ |
| --- | --- |
เกิด: 6 มีนาคม พ.ศ. 2525 (42 ปี) พงศกร มหาเปารยะ
คู่สมรส: ภีมวรา มหาเปารยะ (พ.ศ. 2564–ปัจจุบัน)
บุตร: 1 คน
อาชีพ: นักแสดง
ปีที่แสดง: พ.ศ. 2543 - ปัจจุบัน
ผลงานเด่น: "ปกป้อง" จากละคร กลิ้งไว้ก่อนพ่อสอนไว้ (2545)
พงศกร มหาเปารยะ (เกิด 6 มีนาคม พ.ศ. 2525) ชื่อเล่น แต๊ง เป็นนักแสดงชาวไทย มีชื่อเสียงผลงานละครเรื่อง กลิ้งไว้ก่อนพ่อสอนไว้ และพิธีกรรายการ 5 อภินิหาร และไฮเฟรนด์
ประวัติ

พงศกรเกิดเมื่อวันที่ 6 มีนาคม พ.ศ. 2525 เป็นบุตรคนโตของวรกร จาติกวณิช (สกุลเดิม: สูตะบุตร) กับกฤษณะพงศ์ มหาเปารยะ มีน้องชายร่วมบิดามารดาคือ พันธิตร มหาเปารยะ (ติ๊งค์) พ่อแม่แยกทางกันเมื่อเขาอายุ 9 ขวบ ต่อมาเมื่อเขาอายุ 14 ปี วรกรได้สมรสใหม่กับกรณ์ จาติกวณิช อดีตรัฐมนตรีว่าการกระทรวงการคลัง มีน้องชายและน้องสาวต่างบิดาสองคนคือ กานต์ (แจม) และไกรสิริ จาติกวณิช (จอม)
พงศกรศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตรจนถึงมัธยมศึกษาปีที่ 2 ก็ลาออกไปเรียนโรงเรียนมัธยมที่ประเทศนิวซีแลนด์ ก่อนสำเร็จการศึกษาปริญญาตรีด้านวิศวกรรมศาสตร์จากมหาวิทยาลัยเมลเบิร์น ประเทศออสเตรเลีย และคณะศิลปกรรมศาสตร์ สาขาออกแบบจิวเวลรี จากมหาวิทยาลัยศรีนครินทรวิโรฒ ประสานมิตร
วงการบันเทิง

พงศกรเริ่มต้นงานวงการบันเทิงด้วยผลงานละคร กลิ้งไว้ก่อนพ่อสอนไว้ โดยรับบทเป็นปกป้อง ตามด้วยงานพิธีกรหลายรายการ เช่น 5 อภินิหาร, ไฮเฟรนด์ และอื่น ๆ ปัจจุบัน ออกจากวงการแล้ว
เขามีธุรกิจส่วนตัวด้านเครื่องเพชรพลอย เป็นเจ้าของแบรนด์ชื่อ Thank God
ชีวิตส่วนตัว

พงศกรเคยมีข่าวกับเทย่า โรเจอร์ นักแสดงชาวไทย แต่ปฏิเสธ โดยว่าเขาคบแฟนนอกวงการอยู่ ต่อมาพงศกรคบหากับภัทรธิดา พัชรวีระพงษ์ แต่ต่อมาทั้งสองเลิกรากัน
พงศกรได้เข้าพิธีอุปสมบทที่วัดยานนาวา เมื่อวันที่ 15 มกราคม พ.ศ. 2554 มีฉายาว่า "พุทธิญาโณ" แปลว่า ญาณแห่งความรู้ และลาสิกขาเมื่อวันที่ 26 เมษายน พ.ศ. 2556 รวมสองพรรษา จากเดิมตั้งใจบวชสามอาทิตย์ และเขายังว่า อาจบวชอีกครั้ง ในปลายปี พ.ศ. 2557 พงศกรออกมาสัมภาษณ์ในรายการ คนดังนั่งเคลียร์ ว่าเขาจะบวชอีกครั้งก่อนสมรสกับแฟนนอกวงการ แต่กลับต้องเลิกรากันไปก่อน
พงศกรคบหากับภีมวรา มหาเปารยะ (นามเดิม ไพรินทร์ ประเสริฐสังข์) และได้จดทะเบียนสมรสกันในปี 2564 ทั้งสองมีบุตรด้วยกันหนึ่งคน ชื่อ พชรัล มหาเปารยะ ชื่อเล่น ตินติน
ผลงาน > ละครโทรทัศน์

กลิ้งไว้ก่อนพ่อสอนไว้ รับบท ปกป้อง
รักเกินพิกัดแค้น รับบท สันธาน
ละครซีรีส์ เซน...สื่อรักสื่อวิญญาณ ตอน รักแย่งร่าง (รับเชิญ)
ผลงาน > มิวสิควีดีโอ

สอน — นภัสสร บุรณศิริ
ทำไมต้องคนนี้ — บาซู
ผลงาน > งานพิธีกร

5 อภินิหาร
ไฮเฟรนด์
Celebrity Wanted ทางช่องทรูวิชันส์
ไทยทาวน์ ทางช่องนิวทีวี
อาการปวดเข่า

| อาการปวดเข่า (Knee pain) |
| --- | --- |

เข่ามนุษย์
สาขาวิชา: ออร์โทพีดิกส์
อาการปวดเข่า คือการเจ็บหรือปวดรอบ ๆ เข่า
ข้อเข่าเป็นข้อต่อระหว่างกระดูก 4 ชิ้น คือ กระดูกต้นขา กระดูกแข้ง กระดูกน่อง และกระดูกสะบ้า
เข่ามีช่อง 4 ช่อง
คือ
(1–2) ช่องทั้งด้านใน (medial tibiofemoral) และด้านนอก (lateral tibiofemoral) ของข้อต่อกระดูกต้นขา-กระดูกแข้ง (3) ช่องข้อต่อกระดูกสะบ้า-กระดูกต้นขา (patellofemoral) และ (4) ข้อต่อกระดูกหน้าแข้ง-กระดูกน่องส่วนบน (superior tibiofibular joint)
ช่องแต่ละช่องอาจมีการบาดเจ็บทางกล้ามเนื้อเส้นเอ็นจากการใช้งานซ้ำ ๆ, การบาดเจ็บอื่น ๆ หรือโรค
การวิ่งระยะไกลอาจก่ออาการปวดที่ข้อเข่า เพราะถูกแรงกระแทกสูง[ต้องการอ้างอิง]
ตำแหน่งและความรุนแรงของอาการอาจแตกต่างกันไป ขึ้นอยู่กับสาเหตุของปัญหา
อาการที่อาจเกิดร่วมได้แก่
อาการบวมและข้อฝืด
ผิวหนังแดงและอุ่นเมื่อสัมผัส
อาการอ่อนแรงหรือไม่มั่นคง
เสียงดังป๊อกแป๊กหรือเสียงลั่น
ไม่สามารถเหยียดเข่าได้อย่างเต็มที่
เหตุ > การบาดเจ็บ

การบาดเจ็บที่มักพบตามตำแหน่งต่าง ๆ ได้แก่
อาการเคล็ด (การแพลงของเอ็นยึดกระดูก)
Medial collateral ligament (เอ็นยึดข้อด้านใน)
Lateral collateral ligament (เอ็นยึดข้อด้านนอก)
Anterior cruciate ligament (เอ็นไขว้หน้า)
Posterior cruciate ligament (เอ็นไขว้หลัง)
หมอนรองเข่าฉีก (tear of meniscus)
Medial meniscus (หมอนรองเข่าด้านใน)
Lateral meniscus (หมอนรองเข่าด้านนอก)
การบาดเจ็บของกล้ามเนื้อและเส้นเอ็น
กล้ามเนื้อกลุ่มควอดริเซ็บ ฟีเมอริส
Hamstring muscles (กล้ามเนื้อต้นขาด้านหลัง)
Popliteal muscle (กล้ามเนื้อขาพับ)
Patellar tendon (เอ็นกระดูกสะบ้า)
Hamstring tendon (เอ็นกล้ามเนื้อต้นขาด้านหลัง)
Popliteal tendon (เอ็นกล้ามเนื้อขาพับ)
Hemarthrosis (ภาวะเลือดออกในข้อ) - มักจะเกิดขึ้นค่อนข้างเร็วหลังการบาดเจ็บ ตั้งแต่ไม่กี่นาทีจนถึงไม่กี่ชั่วโมง
เหตุ > กระดูกแตกหรือหัก

กระดูกต้นขาหัก
กระดูกหน้าแข้งหัก
กระดูกสะบ้าหัก
เหตุ > โรค

โรคบางอย่างที่ทำให้เข่าเจ็บรวมทั้ง
ข้อเข่าเสื่อม
Chondromalacia patella (กระดูกอ่อนเคลือบกระดูกสะบ้านิ่ม)
Baker's cyst เป็นการบวมน้ำข้างในหัวเข่า
Meniscal cyst เป็นการเกิดถุงน้ำที่หมอนรองเข่า
Discoid meniscus หมอนรองเข่าเป็นแผ่นเต็มซึ่งเป็นลักษณะที่มีน้อย ทำให้เจ็บเป็นบางกรณี
Osgood-Schlatter disease เอ็นลูกสะบ้าบวม
Larsen-Johansson disease เอ็นลูกสะบ้าบวม
ข้อเข่าอักเสบรูมาตอยด์
โรคออสติโอคอนไดรติส ดีสซิแคนส์
Synovial chondromatosis disease เป็นโรคเนื้องอกกระดูก
เนื้องอก
กระดูกสันหลังอักเสบยึดติดซึ่งในบางกรณีทำให้เข่าเจ็บและบวม
ข้อเข่าอักเสบรีแอคทีฟ
Tuberculosis arthritis (ข้ออักเสบเหตุเชื้อวัณโรค)
ข้อเข่าอักเสบติดเชื้อ (Pyogenic arthritis)
Osteomyelitis กระดูกติดเชื้อ
ข้ออักเสบฮีโมฟิลิก
โรคเกาต์ (ข้ออักเสบจากเกาต์)
Neuroma เป็นเนื้องอกที่เยื่อประสาท
เหตุ > การอักเสบ

เบอร์ไซติสที่เข่า เป็นการอักเสบของถุงน้ำเข่า
Prepatellar bursitis เบอร์ไซติสของถุงน้ำด้านหน้ากระดูกสะบ้า หรือเรียกว่า เข่าแม่บ้าน ซึ่งพบบ่อยที่สุด
Infrapatellar bursitis เบอร์ไซติสของถุงน้ำใต้กระดูกสะบ้า - เข่านักบวช (การอักเสบของถุงน้ำใต้กระดูกสะบ้าแบบตื้นและแบบลึก)
Semimembranosus bursitis
Tendinitis เอ็นอักเสบ
Patellar tendinitis เอ็นกล้ามเนื้อที่กระดูกสะบ้าอักเสบ หรือเรียกว่า เข่านักกระโดด
Hamstring tendinitis เอ็นกล้ามเนื้อที่ต้นขาด้านหลังอักเสบ
Popliteal tendinitis เอ็นกล้ามเนื้อขาพับอักเสบ
Synovitis of the knee เยื่อบุข้อเข่าอักเสบ
เหตุ > รูปร่างผิดปกติ

ความผิดปกติของรูปร่างเข่าที่พบบ่อย ได้แก่:
กระดูกสะบ้าสองส่วน
Genu varum ขาโก่ง
Genu valgum ขาฉิ่ง คือเมื่อยืดขาตรง เข่าจะเฉียงมาชนกัน
Genu recurvatum เข่าแอ่น คือเข่างอกลับด้าน
Knee flexion deformity การงอเข่าผิดปกติ
เหตุ > กลุ่มอาการ

Patellofemoral pain syndrome กลุ่มอาการปวดระหว่างกระดูกสะบ้ากับกระดูกต้นขา
Plica syndrome กลุ่มอาการพลิกา เป็นภาวะที่เกิดขึ้นเมื่อพลิกา (ส่วนขยายที่หลงเหลือของเยื่อหุ้มเข่า) เกิดการระคายเคือง บวม หรืออักเสบ
Iliotibial band syndrome กลุ่มอาการแผ่นเอ็นด้านข้างต้นขา เป็นการบาดเจ็บที่เข่าที่พบบ่อยเป็นอันดับสอง เกิดจากการอักเสบที่บริเวณด้านข้างของเข่า สาเหตุมาจากการเสียดสีระหว่างแผ่นเอ็นด้านข้างต้นขา (iliotibial band ) และปุ่มกระดูกด้านข้างของกระดูกต้นขา (lateral epicondyle of the femur)
Hoffa's syndrome
Joint hypermobility syndrome เป็นโรคทางพันธุกรรมเกี่ยวกับเนื้อเยื่อเกี่ยวพันที่ทำให้ข้อเคลื่อนไหวได้อย่างเป็นอิสระเกินไป
เหตุ > ข้อเคลื่อน

Patella dislocation กระดูกสะบ้าเคลื่อน
ข้อเข่าเคลื่อน (Tibiofemoral joint dislocation) เป็นการเคลื่อนของข้อต่อระหว่างกระดูกหน้าแข้งกับกระดูกต้นขา
เหตุ > อุณหภูมิเย็น

สำหรับผู้ทำงานในที่เย็น อาการปวดเข่ามักจะสามัญกว่าของผู้อยู่ในอุณหภูมิปกติ
อาการปวดเข่าจากความเย็นอาจเกิดเพราะการอักเสบของปลอกเอ็นกล้ามเนื้อ (tenosynovitis) รอบ ๆ เข่า ซึ่งความเย็นอาจเป็นเหตุหรือเป็นปัจจัยเสริม
มีเด็กที่เกิดข้ออักเสบเพราะถูกความเย็นจัดกัดซึ่งทำให้เซลล์กระดูกอ่อน (chondrocyte) บาดเจ็บ
ยังมีโรคทางพันธุกรรมที่เรียกว่า familial cold autoinflammatory syndrome (กลุ่มอาการอักเสบจากภูมิคุ้มกันเพราะความเย็นแบบครอบครัว, FCAS) 
ซึ่งมักมีอาการปวดเข่าร่วมกับลมพิษ ไข้ และปวดตามข้อต่าง ๆ หลังจากสัมผัสกับความเย็นทั่ว ๆ ไป
เหตุ > อาการปวดเข่าจากการเคลื่อนไหวน้อยลง

การออกกำลังกายน้อยลง และการทำงานที่ต้องนั่งตลอดทั้งวันเป็นเหตุหนึ่งของการปวดข้อเข่า 
เพราะการเคลื่อนไหวร่างกายน้อยลงมักทำให้กล้ามเนื้อเข่าอ่อนแอลง
หลอดเลือดก็อาจได้รับผลกระทบด้วย แล้วก่อภาวะที่ทำให้เจ็บปวด
การออกกำลังให้ขยับแขนขาได้อย่างเต็มช่วงเต็มรูปแบบเป็นเรื่องสำคัญในการฟื้นความแข็งแรงของร่างกายแล้วกำจัดอาการปวดเข่า[ต้องการอ้างอิง]
เมื่ออายุมากขึ้น การเคลื่อนไหวข้อเข่าอาจจะเสียดสีกับเนื้อเยื่อและกระดูกอ่อนติด ๆ กันมากขึ้น[ต้องการอ้างอิง]
เหตุ > สาเหตุอื่น ๆ

Ligamentous laxity ภาวะเอ็นหย่อน
Fat pad impingement แผ่นไขมันในข้อเข่าถูกกดทับ
Knee effusion ภาวะเข่ามีน้ำซึมซ่านสะสมที่ข้อเข่า
ภาวะลิ่มเลือดอุดหลอดเลือดดำลึก
โรคของหลอดเลือดส่วนปลาย
Exostosis กระดูกงอกที่เข่า
เหตุ > อาการปวดต่างที่

อาการปวดต่างที่เป็นความเจ็บปวดในบริเวณซึ่งต่างกับจุดที่เป็นเหตุ โดยทั้งสองบริเวณได้เส้นประสาทจากปล้องเดียวกันของไขสันหลัง
บางครั้งอาการปวดเข่าอาจเกี่ยวข้องกับส่วนอื่นของร่างกาย
ตัวอย่างเช่น อาการปวดเข่าอาจมาจากข้อเท้า เท้า ข้อสะโพก หรือกระดูกสันหลังส่วนเอว
การวินิจฉัย

ควรหลีกเลี่ยงการตรวจเข่าด้วยเอ็มอาร์ไอสำหรับอาการปวดเข่าที่ไม่มีอาการหรือไร้น้ำซึมซ่านสะสม เว้นแต่การรักษาฟื้นฟูสมรรถภาพเข่าจะไม่ได้ผล
สำหรับวินิจฉัยบางอย่าง เช่น โรคข้อเข่าเสื่อม การตรวจด้วยเครื่องเอ็มอาร์ไอยังไม่พบว่าช่วยระบุโรคได้อย่างชัดเจน
การจัดการ

แม้การผ่าตัดจะช่วยการบาดเจ็บจากอุบัติเหตุและกระดูกหัก แต่ในเรื่องความเจ็บปวดหรือการใช้งานสำหรับผู้ที่มีอาการปวดเข่าเพราะเข่าเสื่อม 
การผ่าตัดด้วยวิธีส่องกล้อง (arthroscopic surgery) ซึ่งเป็นการผ่าตัดทางกระดูกและกล้ามเนื้อที่สามัญที่สุดอย่างหนึ่ง ก็ไม่ได้ทำให้ดีขึ้นอย่างมีนัยสำคัญหรืออย่างยั่งยืน และดังนั้นจึงไม่ได้แนะนำให้ทำในเกือบทุกกรณี
อาการปวดเข่าเกิดจากการสึกหรอ เช่น โรคข้อเสื่อมหรือหมอนรองเข่าฉีก
การรักษาที่มีประสิทธิภาพสำหรับอาการปวดเข่ารวมถึงกายภาพบำบัด
ยาแก้ปวดเช่นไอบิวพรอเฟน การยืดข้อ
การผ่าตัดเปลี่ยนข้อเข่า และการลดน้ำหนักสำหรับผู้ที่มีน้ำหนักเกิน
ทั่วไปแล้ว การผสมผสานวิธีการรักษาหลายอย่างดูเหมือนจะเป็นวิธีที่ดีที่สุด
การรักษาเช่นการออกกำลังกายที่บริหารทั้งเข่าและสะโพก การใส่อุปกรณ์พยุงเท้า และการติดเทปที่สะบ้า ล้วนแนะนำให้ใช้กับผู้ป่วยที่มีอาการปวดเข่า
หลักฐานจนถึงปี 2017 ชี้ว่า มีปัจจัยทางจิตวิทยาต่าง ๆ ที่เพิ่มสูงขึ้นในผู้ที่ปวดบริเวณกระดูกสะบ้าและต้นขา (patellofemoral pain)
ปัจจัยรวมทั้งความวิตกกังวล ความซึมเศร้า ความกลัวการเคลื่อนไหว และการคิดในแง่ร้ายที่สุด 
ซึ่งเชื่อว่ามีสหสัมพันธ์เชิงเส้นกับการเจ็บขึ้นและการใช้งานร่ายกายได้ลดลง
การคิดในแง่ร้ายที่สุดนิยามว่า เป็นจินตนาการถึงผลลัพธ์ซึ่งเลวร้ายที่สุดของสิ่งที่ทำหรือเหตุการณ์
ปัจจัยทางจิตสังคมอาจส่งผลกระทบทั้งในเชิงบวกหรือเชิงลบต่อคนไข้ในการทำตามคำแนะนำแพทย์เพื่อฟื้นฟูสภาพและจัดการความเจ็บปวดเข่า
อนึ่ง งานศึกษาพบว่า อาการปวดเข่าสัมพันธ์ในเชิงลบกับคุณภาพชีวิตที่เกี่ยวข้องกับสุขภาพ
อาการปวดเข่าที่เพิ่มขึ้น ๆ ยังสัมพันธ์กับการลดคุณภาพชีวิตที่ผู้ป่วยรายงาน เมื่อเทียบกับผู้ที่ไม่ปวดเข่าหรือมีอาการปวดคงที่ แม้แต่ในประชากรวัยกลางคนที่อายุน้อยกว่าโดยเปรียบเทียบ
ระบาดวิทยา

ประมาณ 25% ของผู้ที่มีอายุมากกว่า 50 ปีประสบกับอาการปวดเข่าจากโรคข้อเข่าเสื่อม
สังคมและวัฒนธรรม

ในสหรัฐอเมริกา มีการใช้จ่ายมากกว่า 3 พันล้านดอลลาร์สหรัฐต่อปี (ประมาณ 120,000 ล้านบาท) สำหรับการผ่าตัดเข่าด้วยกล้องส่อง แม้จะรู้แล้วว่าไม่มีประสิทธิผลสำหรับผู้ที่มีอาการปวดเข่าจากการเสื่อมสภาพ
แหล่งข้อมูลอื่น

| --- | --- |
การจำแนกโรค: D
ทรัพยากรภายนอก: MedlinePlus: 003187
มาจิโกะ

| มาจิโกะ |
| --- | --- |
เกิด: มาจิโกะ ไซโต (齊藤 真知子)  (1992-03-25) 25 มีนาคม ค.ศ. 1992 (32 ปี) จังหวัดฮิโรชิมะ ประเทศญี่ปุ่น
อาชีพ: นักพากย์, นักร้อง
องค์การ: สไตล์คิวบ์
ส่วนสูง: 152 ซม.
มาจิโกะ ไซโต (ญี่ปุ่น: 齊藤 真知子; โรมาจิ: Saitō Machiko; เกิด 25 มีนาคม 1992) เป็นที่รู้จักด้วยชื่อในวงการว่า มาจิโกะ (Machiko หรือ Machico) เป็นนักร้องและนักพากย์ชาวญี่ปุ่น เกิดที่เมืองคุเระ จังหวัดฮิโรชิมะ อยู่สังกัดสไตล์คิวบ์ อยู่ค่ายเพลงนิปปงโคลอมเบีย
ผลงานพากย์

ซันชะซันโย (นิชิยามะ เซรินะ)
วันสิ้นโลกนี้ทำอะไร ยุ่งหรือเปล่า มาช่วยเราได้ไหม (ไอเธอา ไมเซ วัลกัลลิส)
สู้เพื่อฝัน ม้าสาวเดอร์บี้ (โทไกเทโอ)
ไรเฟิลอิสบิวตีฟูล (โคกุระ ฮิการิ)
ชีวิตเกษตรตามใจ ในต่างโลก (เซนา)
ไอดอลมาสเตอร์ มิลเลียนไลฟ์! (อิบุกิ สึบาสะ)
ลิเอลล่า!

| Liella! |
| --- | --- |

ข้อมูลพื้นฐาน
ที่เกิด:  ญี่ปุ่น
แนวเพลง: J-POP เพลงอนิเมะ
ช่วงปี: 2020 -
ค่ายเพลง: Lantis

สมาชิก:   ชิบุยะ คานง (ซายุริ ดาเตะ)  ถาง เขอเข่อ (Liyuu)  อาราชิ จิซาโตะ (นาโกะ มิซากิ)  เฮอันนะ สึมิเระ (นาโอมิ เพย์ตัน)  ฮาซึกิ เร็ง (นางิสะ อาโอยามะ)  ซากุระโคจิ คินาโกะ (โนโซมิ สึซึฮาระ)  โยเนเมะ เมย์ (อากาเนะ ยาบุชิมะ)  วากานะ ชิกิ (วากานะ โอกุมะ)  โอนิตสึกะ นัตสึมิ (อายะ เอโมริ) 
ลิเอลล่า! (Liella!; リエラ)
เป็นชื่อของกลุ่มไอดอลหญิงในโรงเรียนและวงนักพากย์ 9
คนที่รับบทเป็นตัวละครในเกมและอนิเมะ เลิฟไลฟ์! ซูเปอร์สตาร์!! ซึ่งผลิตโดยมีเดียมิกซ์
สมาชิกแบ่งออกเป็น สมาชิกระยะที่ 1 และ สมาชิกระยะที่ 2 ดังต่อไปนี้
สมาชิกระยะที่ 1: ชิบุยะ คานง (ซายุริ ดาเตะ), ถาง เขอเข่อ (Liyuu), อาราชิ จิซาโตะ (นาโกะ มิซากิ), เฮอันนะ สุมิเระ (นาโอมิ เพย์ตัน ), ฮาซึกิ เร็ง (นางิสะ อาโอยามะ)
สมาชิกระยะที่ 2: ซากุระโกจิ คินาโกะ (โนโซมิ สึซึฮาระ), โยเนเมะ เมย์ (อากาเนะ ยาบุชิมะ), วากานะ ชิกิ (วากานะ โอกุมะ), โอนิตสึกะ นัตสึมิ (อายะ เอโมริ)
สมาชิก

Liella! ประกอบด้วยสมาชิกเก้าคนดังต่อไปนี้ มีผู้นำคือ ชิบุยะ คานง (ซายุริ ดาเตะ)
| ชื่อ | นักพากย์ | ระยะที่ | วันเกิด | ส่วนสูง | กรุ๊ปเลือด |
| --- | --- | --- | --- | --- | --- |
| ชิบุยะ คานง 澁谷 かのん | ซายุริ ดาเตะ | 11 | 05015/1 | 159 ซม. | A |
| ถาง เขอเข่อ 唐 可可 |  Liyuu | 11 | 07177/17 | 159 ซม. | O |
| อาราชิ จิซาโตะ 嵐 千砂都 | นาโกะ มิซากิ | 11 | 02252/25 | 155 ซม. | B |
| เฮอันนะ สุมิเระ 平安名 すみれ | นาโอมิ เพย์ตัน | 11 | 9/28 | 161 ซม. | AB |
| ฮาซึกิ เร็ง 葉月 恋 | นางิสะ อาโอยามะ | 11 | 112411/24 | 163 ซม. | A |
| ซากุระโกจิ คินาโกะ 桜小路 きな子 | โนโซมิ สึซึฮาระ | 22 | 04104/10 | 159 ซม. | O |
| โยเนเมะ เมย์ 米女 メイ | อากาเนะ ยาบุชิมะ | 22 | 102910/29 | 155 ซม. | A |
| วากานะ ชิกิ 若菜 四季 | วากานะ โอกุมะ | 22 | 06176/17 | 161 ซม. | B |
| โอนิตสึกะ นัตสึมิ 鬼塚 夏美 | อายะ เอโมริ | 22 | 08078/7 | 152 ซม. | AB |
สฺวี ไคเฉิ่ง

สฺวี ไคเฉิ่ง (จีนตัวย่อ: 徐开骋; จีนตัวเต็ม: 徐開騁; พินอิน: Xú Kāichěng, เกิด 8 สิงหาคม  ค.ศ. 1990 เป็นนักแสดงชาวจีน เขาแสดงในละครเว็บเรื่อง I Cannot Hug You, Moonshine and Valentine, I'm a Pet At Dali Temple และ Well-Intended Love
ผลงานการแสดง > ภาพยนตร์

| ปี ค> ศ. | ชื่ออังกฤษ | ชื่อจีน | ภาพยนตร์ | หมายเหตุ |
| --- | --- | --- | --- | --- |
| 2016 | — | 暗影特工局 | Dong Anping | ภาพยนตร์เว็บ |
| 2018 | Perfect-Lover.com  | 来自你的瓦伦汀 | — | [ต้องการอ้างอิง] |
| 2020 | The Yin-Yang Master: Dream of Eternity | 阴阳师: 晴雅集 | a Mad Painter |  |
แหล่งข้อมูลอื่น

สฺวี ไคเฉิ่ง ที่ซินล่างเวย์ปั๋ว (ในภาษาจีน)
อบายมุข

อบายมุข (อ่านว่า อะ-บาย-ยะ-มุก) แปลว่า ทางแห่งความเสื่อม สาเหตุให้ถึงความเสื่อม มี 2 หมวด คือ
อบายมุข 4
อบายมุข 6
อบายมุข 4

อบายมุข 4 ได้แก่เป็นนักเลงหญิง เป็นนักเลงสุรา เป็นนักเลงการพนัน และคบคนชั่วเป็นมิตร
อบายมุข 6

อบายมุข 6 ช่องทางของความเสื่อม ทางแห่งความพินาศ เหตุย่อยยับแห่งโภคทรัพย์ ล้วนแต่เป็นการใช้เวลาในชีวิตและเงินทองที่มีจำกัดอย่างไม่รู้คุณค่า เปล่าประโยชน์และเกิดโทษ ได้แก่ ใช้เวลาชีวิตและเงินทองไปดื่มสุราและของมึนเมา ใช้เวลาชีวิตและเงินทองไปเที่ยวกลางคืน ใช้เวลาชีวิตและเงินทองไปเที่ยวดูการละเล่น ใช้เวลาชีวิตและเงินทองไปเล่นการพนัน ใช้เวลาชีวิตและเงินทองไปคบหาสมาคมกับคนชั่ว และเกียจคร้านการทำงานปล่อยให้เวลาชีวิตหมดสิ้นไปและไม่ใช้เงินทองที่มีอยู่ให้เกิดประโยชน์
เสพสุราและของมึนเมาอื่น ๆ ที่ทำให้สติสัมปชัญญะลดลง มีโทษ 6 อย่าง คือ
ความเสื่อมทรัพย์อันผู้ดื่มพึงเห็นเอง
ก่อการทะเลาะวิวาท
เป็นบ่อเกิดแห่งโรค
เป็นเหตุเสียชื่อเสียง
เป็นเหตุไม่รู้จักละอาย
ทอนกำลังปัญญา
สิ่งตรงข้ามคือการเจริญสติสัมปชัญญะ เช่น ภาวนากรรมฐาน
ชอบเที่ยวกลางคืน มีโทษ 6 อย่าง คือ
ผู้นั้นชื่อว่าไม่คุ้มครอง ไม่รักษาตัว
ผู้นั้นชื่อว่าไม่คุ้มครอง ไม่รักษาบุตรภรรยา
ผู้นั้นชื่อว่าไม่รักษาทรัพย์สมบัติ
ผู้นั้นเป็นที่ระแวงของคนอื่น
คำพูดอันไม่เป็นจริงในที่นั้นๆ ย่อมปรากฏในผู้นั้น
อันเหตุแห่งทุกข์เป็นอันมากแวดล้อม
สิ่งตรงข้ามคือการดูแลรักษาชีวิตและทรัพย์สิน เช่น ออกกำลังกาย ดูแลตัวเองบุตรภรรยา บำรุงรักษาที่อยู่อาศัย ทำบัญชีครัวเรือนลดรายจ่ายที่ไม่จำเป็น จัดเก็บถนอมรักษาทรัพย์สมบัติให้เป็นระเบียบเรียบร้อย
ชอบเที่ยวดูการละเล่น โดยการงานเสื่อมเสียเพราะใจกังวลคอยคิดจ้องไปดูสิ่งนั้น ๆ ทั้ง 6 กรณี คือ
รำที่ไหนไปที่นั่น
ขับร้องที่ไหนไปที่นั่น
ดนตรีที่ไหนไปที่นั่น
เสภาที่ไหนไปที่นั่น
เพลงที่ไหนไปที่นั่น
เถิดเทิงที่ไหนไปที่นั่น
ติดการพนัน มีโทษ 6 อย่าง คือ
ผู้ชนะย่อมก่อเวร
ผู้แพ้ย่อมเสียดายทรัพย์ที่เสียไป
ความเสื่อมทรัพย์ในปัจจุบัน
ถ้อยคำของคนเล่นการพนัน ซึ่งไปพูดในที่ประชุมฟังไม่ขึ้น
ถูกมิตรอมาตย์หมิ่นประมาท
ไม่มีใครประสงค์จะแต่งงานด้วย เพราะเห็นว่า ชายนักเลงเล่นการพนันไม่สามารถจะเลี้ยงภรรยา
สิ่งตรงข้ามคือการประหยัดอดออมและลงทุน โดยศึกษาโอกาสการลงทุน วิเคราะห์ความเป็นไปได้ ประเมินความเสี่ยง วางแผนรับมือกับความเสี่ยง อย่างรอบคอบ
คบคนชั่ว มีโทษ โดยนำให้กลายไปเป็นคนชั่วอย่างคนที่ตนคบทั้ง 6 ประเภท คือ
นำให้เป็นนักเลงการพนัน
นำให้เป็นนักเลงเจ้าชู้
นำให้เป็นนักเลงเหล้า
นำให้เป็นคนลวงผู้อื่นด้วยของปลอม
นำให้เป็นคนโกงเขาซึ่งหน้า
นำให้เป็นคนหัวไม้
สิ่งตรงข้ามคือการคบคนดี คบบัณทิต คบคนที่เป็นกัลยาณมิตร
เกียจคร้านการงาน มีโทษ โดยทำให้ยกเหตุต่าง ๆ เป็นข้ออ้างผัดเพี้ยนไม่ทำการงาน โภคทรัพย์ใหม่ก็ไม่เกิด โภคทรัพย์ที่มีอยู่ก็หมดสิ้นไป คือให้อ้างไปทั้ง 6 กรณี คือ
หนาวนักแล้วไม่ทำการงาน
ร้อนนักแล้วไม่ทำการงาน
เย็นไปแล้วไม่ทำการงาน
ยังเช้านักแล้วไม่ทำการงาน
หิวนักแล้วไม่ทำการงาน
อิ่มนักแล้วไม่ทำการงาน
สิ่งตรงข้ามคือการขยันทำงานโดยไม่มีข้ออ้าง หนาวก็ทำงาน ร้อนก็ทำงาน อกหักก็ทำงาน สะบายใจก็ทำงาน เครียดก็ทำงาน สุขก็ทำงาน ทุกข์ก็ทำงาน หาโภคทรัพย์ใหม่ตลอดเวลา
อบายมุขทั้งหมดนี้หากประพฤติเข้าแล้วก็เป็นเหตุให้เกิดความฉิบหาย ให้เกิดความเสื่อมเสียแก่ชีวิตร่างกายได้เหมือนกันทุกข้อ